CELEX: 32009R0868
Language: hr
Date: 2009-09-21 00:00:00
Title: Uredba Komisije (EZ) br. 868/2009 od 21. rujna 2009. o izmjeni Uredbe (EZ) br. 748/2008 o otvaranju i upravljanju uvoznim carinskim kvotama za smrznute tanke unutarnje prepone, mišićne i tetivne, goveda obuhvaćenih oznakom KN 02062991 i Uredbe (EZ) br. 810/2008 o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso

02/Sv. 019
            
            
               HR
            
            
               Službeni list Europske unije
            
            
               336
            
         32009R0868
   
               L 248/21
            
            
               SLUŽBENI LIST EUROPSKE UNIJE
            
            
               21.09.2009.
            
         
      UREDBA KOMISIJE (EZ) br. 868/2009
   od 21. rujna 2009.
   o izmjeni Uredbe (EZ) br. 748/2008 o otvaranju i upravljanju uvoznim carinskim kvotama za smrznute tanke unutarnje prepone, mišićne i tetivne, goveda obuhvaćenih oznakom KN 0206 29 91 i Uredbe (EZ) br. 810/2008 o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1095/96 od 18. lipnja 1996. o primjeni povlastica utvrđenih u Popisu CXL sastavljenom po zaključenju pregovora u okviru članka XXIV. stavka 6. GATT-a (1), a posebno njezin članak 1. stavak 1.,
   budući da:
   
               (1)
            
            
               Uredbom Komisije (EZ) br. 748/2008 (2) predviđeno je da se potvrde o istovjetnosti robe za meso iz Argentine moraju izdati prije nego što se goveđe meso i teletina smiju uvesti u Zajednicu. Popis tijela u Argentini koja su ovlaštena za izdavanje tih potvrda utvrđen je u Prilogu III. toj Uredbi.
            
         
               (2)
            
            
               Uredbom Komisije (EZ) br. 810/2008 (3) utvrđeno je da se potvrde o istovjetnosti robe moraju izdati prije nego što se goveđe meso i teletina smiju uvesti u Zajednicu. Popis tijela u zemljama izvoznicama ovlaštenih za izdavanje tih potvrda utvrđen je u Prilogu II. toj Uredbi.
            
         
               (3)
            
            
               Argentina je promijenila naziv tijela za izdavanje potvrda o istovjetnosti robe prema uredbama (EZ) br. 748/2008 i (EZ) br. 810/2008.
            
         
               (4)
            
            
               Uredbe (EZ) br. 748/2008 i (EZ) br. 810/2008 treba stoga na odgovarajući način izmijeniti.
            
         
               (5)
            
            
               Kako bi se izbjeglo da naziv tijela na nedavno izdanoj potvrdi o istovjetnosti robe ne bude jednak nazivu tijela navedenom u uredbama (EZ) 748/2008 i (EZ) br. 810/2008, ova se Uredba treba primjenjivati od 22. srpnja 2009., dana kad je Argentina obavijestila Komisiju o tom novom nazivu.
            
         
               (6)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 748/2008 zamjenjuje se tekstom u Prilogu I. ovoj Uredbi.
   Članak 2.
   Prilog II. Uredbi (EZ) br. 810/2008 izmjenjuje se u skladu s Prilogom II. ovoj Uredbi.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 22. srpnja 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. rujna 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 146, 20.6.1996., str. 1.
   
      (2)  SL L 202, 31.7.2008., str. 28.
   
      (3)  SL L 219, 14.8.2008., str. 3.
   PRILOG I.
   Prilog III. Uredbi (EZ) br. 748/2008 zamjenjuje se sljedećim:
   
      
         „PRILOG III.
         
            Popis tijela u Argentini ovlaštenih za izdavanje potvrda o istovjetnosti robe
         
         Oficina Nacional de Control Comercial Agropecuario (ONCCA):
         za tanke unutarnje prepone, mišićne i tetivne, podrijetlom iz Argentine, kao što je utvrđeno člankom 1. stavkom 3. točkom (a).”
      
   
   PRILOG II.
   U Prilogu II. Uredbi (EZ) br. 810/2008 prva alineja zamjenjuje se sljedećim:
   
      
                  „—
               
               
                  Oficina Nacional de Control Comercial Agropecuario (ONCCA):
                  za meso podrijetlom iz Argentine koje udovoljava definiciji iz članka 2. točke (a).”